જે મુજબ ૧૧ કંપનીએ કામ કરવામાં રસ દર્શાવતા તંત્રએ પહેલી પાંચ કંપનીને કામગીરી સોંપી હોઇ હાલમાં કુલ નવ ટ્રોમેલ મશીન દ્વારા રોજ ર૭૦૦ મેટ્રિક ટન કચરાનો નીકાલ કરાતો હોવાનો તંત્રનો દાવો છે. મ્યુનિ. સોલિડ વેસ્ટ મેનેજમેન્ટના વડા હર્ષદ સોલંકીએ એવો દાવો કર્યો છે કે, બાયો માઇનિંગ પદ્ધતિ હેઠળ ૪૦ ટ્રોમેલ મશીનની વ્યવસ્થા ગોઠવીને રોજનો ૧ર હજાર મેટ્રિક ટન કચરો અને મહિનાનો ૩.૬૦ લાખ મેટ્રિક ટન કચરાનો નિકાલ થાય તે દિશામાં કવાયત આરંભાઇ હોઇ ચોમાસા બાદ આ દિશામાં વધુ આગળ ધપાશે અને બધું સમુસૂતરું પાર ઊતરે તો એક વર્ષમાં પીરાણા ડમ્પ સાઇટના કચરાનો નિકાલ થઇ શકશે.